Študijný program Classify space rocks by using Python and artificial intelligence bol zložený zo 4 modulov a časovo vychádza na hodinu a 46 minút. Informácie boli podávané postupne, napríklad v 1. module sa dá zistiť viac o vesmírnych horninách, kde ich môžeme nájsť a o tom ako ich klasifikovať, 2. modul ukázal, ako napríklad výber správnej horniny nie je vždy taký ľahký, ako sa na prvý pohľad zdá a predstavil pojem umelá inteligencia, taktiež aj Python a to ako sa AI uplatňuje práve pri výskume týchto vesmírnych hornín. V 3. a 4. module bol vysvetlený už samotný proces analýzy a klasifikácie, čiže ako počítače čítajú fotografie pomocou binárneho formátu a následne priradenie správneho typu horniny. Taktiež ste sa mohli dozvedieť a naučiť sa, ako vytvoriť model umelej inteligencie na rozpoznávanie typov vesmírnych hornín a podľa uvedeného postupu taktiež trénovať a otestovať svoj model pomocou náhodných fotografií. Študijný program bol taktiež obohatený aj o fotografie, čiže to nebol iba suchý text, trvalo to síce dlhšiu dobu prejsť celým programom, no skrátiť to by bola škoda, keďže autor to podal jednoducho, dobre sa to čítalo a text obsahoval aj prepojenia na stránky, kde sa dalo o určitých veciach z textu dozvedieť viac, čiže hodnotím veľmi pozitívne.